wickkiey/tamil-wikipedia-chunked huggingface dataset:
# மீ சன்

## வரலாறு

### பத்ரவர்மனும் பத்ரேச்வரரும்

மீ சன்னில் கிடைத்துள்ள ஆதாரத்தின்படி பத்ரவர்மன் (380-413), பத்ரவேச்வரன் சிவாலயத்தை அமைத்தார். சிவன் இங்கு லிங்க வடிவில் உள்ளார். மீ சன் பள்ளத்தாக்கு முழுமையையும் இவ்வாலயத்திற்கு அர்பணிப்பதாக பத்ரவர்மன் கல்வெட்டுகளில் குறிப்பிட்டுள்ளார்.
சம்புவர்மன்
பத்ரவர்மன் மறைவிற்கு இரு நூறாண்டுகள் கழித்து நெருப்பினால் பத்ரவேச்வரன் சிவாலயம் அழிவுற்றது. ஏழாம் நூற்றாண்டில், அரசர் சம்புவர்மன் (577-629) ஆலயத்தைப் புதுப்பித்து சம்பு-பத்ரவேச்வரன் என்று சிவலிங்கத்தை மறுநிர்மாணம் செய்தார்.
சம்புவர்மன் ஆட்சிக்காலத்தில் கி.பி. 605 இல், சீனத்தளபதி லீய் ஃபாங் சாம் நாட்டின்மீது படையெடுத்தார். சாம் பெரிதும் அழிவுற்றது. ஆனால், திரும்பிச் செல்லும்வழியில் கொள்ளை நோய்க்கு லீய் ஃபாங் உட்பட பெரும்பாலோனர் மாண்டனர்
20 ஆம் நூற்றாண்டு ஆய்வாளர்களால் கட்டிடக்கலையின் அற்புதம் என வர்ணிக்கப்பட்ட இவ்வாலயம் வியாட்நாம் போரின்போது அமெரிக்கக் குண்டுவீச்சில் முற்றிலும் அழிந்தது. தற்போது ஒரு செங்கற்குவியலே மிஞ்சியுள்ளது.
# மீ சன்

## வரலாறு

### பிரகாசதர்மன்

பிரகாசதர்மன் (653-687), விகராந்தவவர்மன் என்ற பெயரில் அரியணை ஏறினார். தெற்கே அரசை விரிவுபடுத்தினார். சிவலிங்கங்களுக்கு கோசா எனும் உலோகக் கவசங்கள் வழங்கப்பட்டது. இவர் சிவன் மட்டுமல்லாது திருமாலையும் வழிபட்டார்.
657 இல் இவர் நிறுவிய கல்வெட்டின் மூலம் சம்பா அரசர்களின் வம்ச மரபை அறிய முடிகிறது.
# மீ சன்

## வரலாறு

### பிற்காலம்

அடுத்தடுத்த அரசர்கள் பழையக் கோயில்களை புதுப்பித்ததுடன், புதிய கோயில்களையும் நிர்மாணித்தனர். பின்வந்த பல நூற்றாண்டுகளுக்கு, மத்திய வியட்நாமின் கலாச்சார மற்றும் சமய புனிதத் தலைநகராக மீ சன் விளங்கியது.
ஈசனபத்ரேச்வரா உள்ளிட்ட பல கோயில்கள் 10 ஆம் நூற்றாண்டில் கட்டப்பட்டன.
கி.பி.1243 இல் ஐந்தாம் செய இந்திவர்மன் சில திருப்பணிகள் செய்துள்ளார். 15 ஆம் நூற்றாண்டின் முற்பகுதியில் சாம் அரசு, வியட் அரசிடம் மீ சன் உள்ளிட்டப் பகுதிகளை இழந்தது.
தற்காலத்திய ஆய்வுகள்
மத்திய வியட்நாமை வியட் கைப்பற்றியதும் சாம்பா அரசு வீழ்ந்தது. 1898 இல் பிரெஞ்சு ஆய்வாளர் எம்.சி.பாரிச் கண்டுபிடிக்கும்வரை, மீ சன் முற்றிலும் கைவிடப்பட்டிருந்தது.
# மீ சன்

## மறுசீரமைப்பு

1937-1938 இல் சில சிறு கோயில்கள் மறுசீரமைக்கப்பட்டன. 1939-1943 இல் பெரிய கோயில்கள் மறுசீரமைக்கப்பட்டன. 1969 இல் வியாட்நாம் போரின்போது அமெரிக்கக் குண்டுவீச்சில் இவை அழிந்தன.
சில சிலைகள் பிரான்சு, வியாட்நாம் அருங்காட்சியகங்களில் உள்ளன.
# மீ சன்

## கட்டிடமைப்பு

இவை பெரும்பாலும் செங்கற்கட்டிடங்களாகும். சுடப்பட்ட செங்கற்களைக் கொண்டு கட்டப்பட்டனவா அல்லது கட்டப்பட்டப் பிறகு மொத்தமாகக் கட்டிடம் சுடவைக்கப்பட்டதா என்ற சர்ச்சை நிலவுகிறது. வேலைப்பாடுகள் தனியாகச் செய்து செருகப்படாமல், செங்கல் அமைப்பு கட்டி முடிவுற்றதும், அச்செங்கல்மீதே செதுக்கப்பட்டுள்ளன.
வெவ்வேறு கால கட்டிடங்கள் வெவ்வேறு பாணியில் உள்ளன.
# மீ சன்

## கல்வெட்டுகள்

சமச்கிருதம் மற்றும் சம் மொழியில் கல்வெட்டுகள் தனியான கற்பலகை, கற்தூண்களில் எழுதி நிறுவப்பட்டுள்ளன. இந்திய வரிவடிகள் பயன்படுத்தப்பட்டுள்ளன.
# பாராதீப்

**பாராதீப்**, இந்திய மாநிலமான ஒடிசாவின் ஜகத்சிங்பூர் மாவட்டத்தில் உள்ள துறைமுக நகரம் ஆகும்.
# பாராதீப்

## பொருளாதாரம்

பாராதீப் துறைமுகம், ஒடிசாவின் முன்னணி துறைமுகம் ஆகும். இது ஆண்டு தோறும் 57 மில்லியன் (5.7 கோடி) டன் சரக்குகளை கையாளும் திறன் கொண்டது. இங்கு நிலக்கரி, இரும்புத்தாது ஆகியன முக்கிய சரக்குகளாகும்.  
இது தவிர, இங்கு பாஸ்பேட், உரம், பெற்றோல், எண்ணெய் உள்ளிட்டவற்றுக்கான அரசு நிறுவனங்களும் உள்ளன.
# பாராதீப் துறைமுகம்

**பாராதீப் துறைமுகம்**, இந்திய மாநிலமான ஒடிசாவின் ஜகத்சிங்பூர் மாவட்டத்தில் உள்ள செயற்கைத் துறைமுகம் ஆகும். இந்த துறைமுகம் இந்திய அரசுக்கு சொந்தமானது. இது பாராதீப் துறைமுக நிறுவனத்தால் இயக்கப்படுகிறது.
இந்த துறைமுகத்தில் இரயில் பாதையும் உண்டு. இதன் மூலம் சரக்குகளை நகர்த்திச் செல்ல முடியும். இந்த பாதை இந்திய இரயில்வேயின் பாதையுடன் இணைக்கப்பட்டுள்ளது. இங்கிருந்து 5ஏ தேசிய நெடுஞ்சாலையின் வழியாக கட்டக் உள்ளிட்ட நகரங்களுக்கு சரக்குகள் எடுத்துச் செல்லப்படுகின்றன.
# ஏர் மொழி

**ஏர் மொழி** *(Aer)* என்பது ஓர் இந்திய ஆரிய மொழியாகும். இம்மொழி பாக்கித்தானில் உள்ள சிந்து மாகாணத்தின் மக்கள் தொகையில் 300 பேரால் பேசப்படுகிறது. குசராத்தி மொழிகளில் ஒன்று என ஏர் மொழியும் வகைப்படுத்தப்படுகிறது. ஆனால் இனப்பண்பாட்டு மொழியியல் ஆய்வறிக்கைகள் இம்மொழியை சிந்தி மொழி வகையான கோலி மொழிக்கு நெருக்கமாக இருப்பதாக தெரிவிக்கின்றன.
# மதேசி மக்கள்

**மதேசி மக்கள்** என்பது நேபாளத்தின் மாதேஷ் மாநிலத்தின் தெராய் சமவெளியில் வாழும் இந்திய வம்சாவளி இனக்குழுவினர் ஆவார்.
பொதுவாக மதேசிகள் என்பது நேபாளத்தைப் பூர்விகமாகக் கொண்டவர்களையும், இந்திய வம்சாவளி நேபாளிகளையும், இந்தியாவின் பிகார், உத்தரப்பிரதேச மாநிலங்களிலிருந்து இடம்பெயர்ந்து சர்ச்சைக்குரிய 2007ஆம் ஆண்டு நேபாளக் குடியுரிமைச் சட்டப்படி குடியுரிமை பெற்றவர்களையும் உள்ளடக்கியே குறிக்கிறது. "மதேசி" என்பது, நேபாளத்தின் தராய் சமவெளிப் பகுதி முழுமையையும் சுட்டும் "மதேஷ்" என்ற நிலப்பகுதியில் வசிக்கும் மக்களைக் குறிக்க, மலைப்பகுதி மக்களான தாரு மக்கள் சூட்டிய பெயராகும்.  
நேபாள நாட்டின் புதிய அரசியலமைப்பு சட்டத்தை மதேசி மக்கள் எதிர்த்து தொடர் போராட்டங்கள் நடத்தி வருகின்றனர்.
# விக்கிப்பீடியா:உறைவிட விக்கிமீடியர்கள்

**உறைவிட விக்கிமீடியர்கள்** (அல்லது **விக்கிப்பீடியர்கள்**) என்போர் ஒரு நிறுவனத்துடன் இணைந்து விக்கிப் பணியாற்ற நேரம் ஒதுக்கும் விக்கிமீடியர்கள் ஆவர். இக்குறிப்பிட்ட காலத்துக்கான ஊக்கத்தொகையினைப் பொதுவாக அந்நிறுவனத்தின் மூலமாகவோ விக்கிமீடியா அறக்கட்டளை அல்லது கிளைகள் மூலமாகவோ பெற்றுக் கொள்வர். முழுக்கத் தன்னார்வமாகச் செயல்படுவோரும் உளர். இவர்கள் வெறுமனே அந்நிறுவனத்துக்குள் இருந்து விக்கிமீடியா திட்டங்களுக்குப் பங்களிப்பவர்கள் அல்ல. மாறாக, தங்கள் உறைவிடப் பணி முடிந்த பிறகும் கூட அந்நிறுவனமும் அதன் பணியாளர்களும் தொடர்ந்து விக்கிமீடியா திட்டங்களுக்குப் பங்களிக்கும் வகையில் விக்கிமீடியா இயக்கம், அதன் கொள்கைகள் பற்றிய அறிமுகத்தையும் பயிற்சியையும் வழங்குவர். தொடக்கக் காலத்தில், காட்சிக்கூடங்கள், நூலகங்கள், பெட்டகங்கள், அருங்காட்சியகங்கள் (GLAM) போன்ற நிறுவனங்களிலேயே உறைவிட விக்கிமீடியர்கள் பணியாற்றினார்கள். தற்போது, பல்வேறு வகையான நிறுவனங்களும் உறைவிட விக்கிமீடியர்களுக்கு ஆதரவு அளிக்கிறார்கள்.  
மேலும் விவரங்களுக்கு, Wikipedian in Residence - Wikimedia Outreach பக்கத்தைக் காணுங்கள்.
# விக்கிப்பீடியா:உறைவிட விக்கிமீடியர்கள்

## User:Info-farmer

- தகவல் உழவன்
- **வாக்குகள்** : (49/0/0)
- பணிக் காலம் : அக்டோபர் 2015 முதல் மார்ச்சு 2016 வரை (6 மாதங்கள்)
- செய்த பணிகள் :c:Category:Tamil-Wikimedia-TVA-partnership, 3 ,00,000 பக்கங்களுக்கு எழுத்துணரியாக்கம் (OCR) செய்யப்பட்டன, த.இ. க பணியாளர்களுக்கு பயிற்சி, சில கல்வியகங்களுக்கு விக்கிப்பயிற்சி.  
தமிழ் இணையக் கல்விக்கழகம் ஊடாகத் தமிழ் விக்கிப்பீடியாவுக்கான பல்வேறு வளர்ச்சி வாய்ப்புகளை நிறைவேற்றும் பொருட்டு ஒருவர் முழுநேரமாக அந்நிறுவனத்தோடு இணைந்து செயற்பட வேண்டிய தேவை உள்ளது. இதன் பொருட்டு, தகவல் உழவன் இப்பொறுப்பை ஏற்க முன்வந்து அக்டோபர் 1, 2015 முதல் செயற்பட்டு வருகிறார். இப்பொறுப்பு முதற்கட்டமாக மார்ச்சு 31, 2016 வரை ஆறு மாத காலத்துக்கு இருக்கும். அதன் பிறகு, கூட்டு முயற்சியின் விளைவுகளில் உறைவிட விக்கிமீடியரின் பங்கு, தொடர் பணிக்கான தேவையைப் பொருத்து இப்பொறுப்பு நீட்டிக்கப்படுவதற்கான வாய்ப்பு உண்டு. அவ்வாறு நீட்டிக்கப்படும் போது மீண்டும் இங்கு தெரிவித்து சமூக ஒப்புதலைப் பெற்றுத் தொடர்வோம். இதற்காக மாதம் இந்திய உரூபாய் 30,000/- ஊக்கத் தொகையாக வழங்கப்படும். இதற்கான பகுதி நிதி ஆதரவை விக்கிமீடியா இந்தியா அளிக்கும். எஞ்சிய நிதியை விக்கிமீடியா அறக்கட்டளையிடம் நல்கை வேண்டலாக கோரிப் பெற வேண்டும். இந்நல்கை வேண்டலில் இவருடைய பணியை இன்னும் சிறப்பாகவும் திறமாகவும் செயற்படுத்துவதற்கான இதர செலவுகளும் அடங்கும். எடுத்துக்காட்டுக்கு, தட்டச்சு உதவியாளர்கள் அல்லது குறைந்த விலை ஒளிவருடிக் கருவிகள் இச்செலவில் அடங்கலாம். இப்புரிந்துணர்வு ஒப்பந்தத்தில் இனங்கண்டுள்ளபடி, பின்வரும் புலங்களில் தகவல் உழவனின் பணி அமையும்:  
- பொது நிறுவனங்கள் கட்டற்ற ஆக்க உரிமங்களை ஏற்பதற்கான கொள்கை முனைவுகள்
- காட்சிக்கூடங்கள், நூலகங்கள், பெட்டகங்கள், அருங்காட்சியகங்கள் ஆகியவற்றில் மின்னாவணமாக்கல் (GLAM)
- பரப்புரை  
கடந்த இரு மாதங்களாக அவர் முன்னெடுத்துள்ள முயற்சிகளின் விளைவாகப் பல்வேறு நூல்களைப் பொதுக்கள உரிமம் அல்லது தக்க கட்டற்ற படைப்பாக்க பொதும உரிமத்தில் எதிர்பார்த்துள்ளோம். அதேவேளை, முதற்கட்டப் பணியாக நாம் இரு ஆண்டுகள் முன்பு கொடையாகப் பெற்ற 20 தொகுதிகள் கலைக்களஞ்சியங்களையும் விக்கிமூலத்தில் பதிவேற்றும் பணியில் முனைந்துள்ளார்.  
மிகத் தாமதமாகவே இதனைச் சமூகத்தின் கவனத்துக்கும் ஒப்புதலுக்கும் வைப்பதற்கான முழுப் பொறுப்பினை நான் ஏற்றுக் கொள்கிறேன். கள நிலவரங்களைப் புரிந்து கொண்டு நடைமுறைச் சாத்தியங்களுக்கு உட்பட்டு இப்பொறுப்பு மூலம் என்னென்ன பணிகளைச் செய்து முடிக்க முடியும் என்று அறிந்து கொள்ள இந்த இரு மாத காலம் தேவைப்பட்டது. எனவே, தகவல் உழவனின் இப்பொறுப்பினை வழிமொழிந்து ஆதரவு அளிக்குமாறு தமிழ் விக்கிச் சமூகத்தைக் கேட்டுக் கொள்கிறேன். அருள்கூர்ந்து உங்கள் கேள்விகள், ஐயங்களைக் கருத்துகள் பகுதியில் தெரிவிக்க வேண்டுகிறேன். இவ்வாக்கெடுப்பு <span>நவம்பர் </span>திசம்பர் 6 2015 11:59 UTC க்கு முடியும். நன்றி.--இரவி (பேச்சு) 11:34, 29 நவம்பர் 2015 (UTC)  
:என்னை முன்மொழிந்தமைக்கு நன்றி. இப்பொறுப்பை ஏற்கிறேன். நம் தமிழ் விக்கிப்பீடியர்களின் எண்ணங்களை உள்வாங்கி, அப்புரிந்துணர்வு ஒப்பந்தபடியும், முடிந்தவரை கட்டற்ற மென்பொருட்களின் திறனோடும் செயற்படுவேன்.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 12:57, 29 நவம்பர் 2015 (UTC)
# விக்கிப்பீடியா:உறைவிட விக்கிமீடியர்கள்

## User:Info-farmer

### கருத்துகள் (Comments)

இரு விடயங்கள் தெளிவில்லாமல் உள்ளன:
- ஏன் வாக்கெடுப்பு? தமிழ் இணையக் கல்விக்கழகம் விரும்பிய பணியாளரை நியமிக்கலாம் அல்லவா?
- வேறு யாருக்கும் இவ்வாய்ப்பு கொடுக்கப்படவில்லையா?
--Ant<font color="red">a</font>n<font color="red"><big>**O**</big></font> 14:50, 29 நவம்பர் 2015 (UTC)  
Ant<font color="red">a</font>n, உறைவிட விக்கிமீடியர் தொடர்பான நல்கை வேண்டலுக்கான ஓர் எடுத்துக்காட்டை இங்கு காணலாம். நாம் இவ்வாறான நல்கை வேண்டலுக்குச் செல்லும் போது, உறைவிட விக்கிமீடியருக்கான விக்கிச்சமூக ஆதரவை முறைப்படி தெரிவிப்பதற்கு இந்த வாக்கெடுப்பு உதவும். இவ்வாக்கெடுப்பின் அடுத்த கட்டமாக விரிவான நல்கை வேண்டல் எழுதி அதற்கும் சமூக ஒப்புதல் பெற்ற பிறகே முன்னகர முடியும்.  
இது ஒரே ஒருவருக்கான வாய்ப்பு மட்டும் அன்று. முதலில் ஒருவர் செயற்பட்டு அதிலுள்ள வாய்ப்புகள், இடர்கள், விளைவுகளை ஆய்ந்து இன்னும் பலர் அடுத்தடுத்து ஈடுபட முடியும். செகதீசுவரனிடம் இப்பணியில் ஈடுபட விருப்பமா என்று ஏற்கனவே கேட்டுள்ளேன். தனிப்பட்ட காரணங்களால் அவரால் இயலவில்லை. வேறு யாருக்கும் ஆர்வம் இருக்கிறது என்றால் மற்ற வழமையான அணுக்கங்களுக்கு விண்ணப்பிப்பது போல் இங்கேயே விண்ணப்பிக்கலாம். அது வேறு எந்த நிறுவனத்திலும் நாட்டிலும் உள்ள வாய்ப்பாகக் கூட இருக்கலாம்.  
தமிழ் இணையக் கல்விக்கழகத்துடனான நமது கூட்டு முயற்சி என்பது அவர்களைப் புரவலர்களாக எதிர்நோக்கியது அன்று.  
- நமது கட்டற்ற ஆக்கக் கொள்கை முனைவுகளுக்கான அரசு ஆதரவு
- நமது நிகழ்வுகள், செயற்பாடுகளுக்கு அவர்களது வளாக வசதிகளையும் அலுவல் முறைத் தொடர்புகளையும் பகிர்வது  
போன்றவை இந்தக் கூட்டு முயற்சியில் அடங்கும். தமிழ் இணையக் கல்விக்கழகம் விக்கிப்பீடியா வளர்ச்சிப் பணிகளுக்காகப் பல்வேறு வகையிலும் ஆதரவு அளிக்க முன்வந்துள்ளது என்றாலும், தகுந்த நிதி ஆதாரங்களும் உறைவிட விக்கிமீடியர்கள் போன்ற திட்டங்களும் கொண்டுள்ள இயக்கமாகிய நாம், நமது சார்பாக ஒருவரை இப்பொறுப்பில் அமர்த்துவது விக்கிப்பீடியா வழமைகளைக் காப்பதுடன் நமது பணிகளுக்கு முன்னுரிமை அளித்து குறுகிய காலத்தில் செயற்றிட்டங்களை முடிக்க உதவும். நன்றி.--இரவி (பேச்சு) 06:38, 30 நவம்பர் 2015 (UTC)  
:பதிலுக்கு நன்றி இரவி. --Ant<font color="red">a</font>n<font color="red"><big>**O**</big></font> 06:45, 30 நவம்பர் 2015 (UTC)
/ அன்பு நண்பர் தகவல் அவர்களுக்கு வணக்கம். தாங்கள் எமது கல்லூரியில் நடைபெற்ற கருத்தரங்கில் கலந்துகொண்டு தமிழ் விக்சனரி பற்றி பேசியதை இனி செயலில் காட்டுங்கள். தங்கள் பின் நாங்கள் உதவிக்கு வருகின்றோம். பாராட்டுக்கள். உங்கள் பணி தமிழ் விக்கிப்பீடியாவிற்குப் பலவழிகளில் பயன்படட்டும்.
# விக்கிப்பீடியா:உறைவிட விக்கிமீடியர்கள்

## User:Info-farmer

### முடிவு (Result)

வாக்கெடுப்பு நிறைவுற்றது. ஒருமித்த ஆதரவு வழங்கிய அனைவருக்கும் நன்றி (Voting has concluded. Thanks for the unanimous support) --இரவி (பேச்சு) 07:06, 7 திசம்பர் 2015 (UTC)
# பராந்தகன் மகள் (புதினம்)

**பராந்தகன் மகள்** விக்கிரமன் எழுதிய வரலாற்றுப் புதினமாகும். கி.பி. 907-953 வரை சோழ நாட்டை ஆண்டு வந்த பராந்தக சோழனின் காலப்பின்னணியில், அவரது மகள் வீரமாதேவியின் திருமணம் மற்றும் அதைத் தொடர்ந்து நிகழ்ந்த நிகழ்ச்சிகளை அடிப்படையாகக் கொண்டு அமைந்த கதையாகும்.
# பராந்தகன் மகள் (புதினம்)

## அமைப்பு

இந்தப் புதினம் 31 அத்தியாயங்கள் கொண்ட ஒரே தொகுதியாக அமைந்துள்ளது.
# பராந்தகன் மகள் (புதினம்)

## கதை மாந்தர்

இராஜாதித்தன், கண்டராதித்தன், அரிஞ்சய சோழன், வீரமாதேவி, அநுபமா, வெள்ளங்குமரன், இராட்டிரகூட அரசன் கோவிந்தன் ஆகியோர் இக்கதையில் முக்கிய மாந்தராவர்.  
- 'பராந்தகன் மகள்', நூல், (2ஆம் பதிப்பு 2009; விக்கிரமன் பதிப்பகம், பு.எண் 3, ப.எண் 2, ஜெயசங்கர் தெரு, மேற்கு மாம்பலம், சென்னை)
# அல்த்தாய் மலைத்தொடர்கள்

**அல்த்தாய் மலைத்தொடர்கள்** (Altai Mountains or Altay Mountains) கிழக்கு நடு ஆசியாவில் உள்ள, கசக்ஸ்தான், ருசியா, சீனா மற்றும் மங்கோலியா நாடுகளை இணைக்கிறது. இம்மலைத் தொடர்களில் காட்டுன் ஆறு, லிர்டிஸ் ஆறு மற்றும் ஓப் ஆறு உற்பத்தியாகிறது. அல்த்தாய் மலைத்தொடரின் பெரும் பகுதிகள் மங்கோலியா மற்றும் ருசியா கொண்டுள்ளது. கசக்ஸ்தான் மற்றும் சீனாவும் சிறு பகுதிகளைக் கொண்டுள்ளது. அல்த்தாய் மலைத்தொடர்களில் அல்த்தாய் குடியரசு அமைந்துள்ளது.
# அல்த்தாய் மலைத்தொடர்கள்

## பெயர்க் காரணம்

மங்கோலியா மொழியில் அல்-தாய் என்பதற்கு *தங்க மலை* என்று பொருள்படும். துருக்கிய மொழியில் *அல்* என்பதற்கு சிவப்பு என்றும், *டாக்* என்பதற்கு மலை என்றும் பொருள்படும். கசக்ஸ்தான், துருக்கி, மங்கோலியா, சீனா, கொரியா போன்ற நாடுகளில் பேசப்படும் அல்தாயிக் மொழிகள், இம்மலையின் பெயரால் அழைக்கப்படுகிறது.
# அல்த்தாய் மலைத்தொடர்கள்

## நிலவியல்

இம்மலைத்தொடரின் வடக்கு பகுதியை *செயிலுகேம்* மலைகள் அல்லது *கொல்லிவான் அல்த்தாய்* என்றழைக்கப்படுகிறது.  
இம்மலைத் தொடரில் *உல்ஸ் ஏரி* , *கையர்காஸ் ஏரி* , *தோர்கோன் ஏரி* , *கர் ஏரி* போன்ற ஏரிகள் அமைந்துள்ளது.
வடமேற்கு மலைத்தொடர்கள் மிகவும் சரிந்து, ஏறுவதற்கு கடினமாக உள்ளது. 4,440 மீட்டர் மற்றும் 4506 மீட்டர் உயரமும் 30 சதுர கிலோ மீட்டர் பரப்பளவு கொண்ட இரட்டை கொடுமுடிகள் உடைய பெலுகா பனி படர்ந்த கொடுமுடிகள், பல பனியாறுகளை உருவாக்குகிறது. இவ்விரட்டை கொடுமுடிகளை அல்த்தாய் மக்கள் கட்யின் பாசி (Kadyn Bazhy) என அழைப்பர்.
இம்மலைத் தொடரின் இரண்டாவது உயரமான கொடுமுடியான குயிட்டின் கொடுமுடி, மங்கோலியாப் பகுதியில் அமைந்துள்ளது. குயிட்டின் கொடுமுடி 4374 மீட்டர் உயரம் கொண்ட்து.  
அல்த்தாய் மலைத்தொடரில் தென்மேற்கு பகுதியில் 600 முதல் 1,100 மீட்டர் உயரத்தில் உள்ள பல சிறிய துணை மேட்டு நிலங்களில், 30 சதுர கிலோ மீட்டர் பரப்பளவு கொண்ட காதுன் மேட்டு நிலம் பல்லுயிர்களை கொண்டுள்ளது.  
கொல்லிவான் ஏரியைக் கொண்ட சார்ஷ் மேட்டு நிலம் நன்கு பண்பட்ட நிலமாக உள்ளது. உபா ஆற்றின் மேற்கு சமவெளிகளான உல்பா மற்றும் புக்தர்மா சமவெளிகளில், மக்கள்தொகை அதிகமாக உள்ளது. வடமேற்கின் அல்த்தாய் மலைத்தொடரின், சீனாவின் புக்தர்மா சமவெளியில், 18ஆம் நூற்றாண்டில் இரசியத் திருச்சபையைச் சேர்ந்த இரசிய குடியானவர்கள் உருவாக்கிய அல்த்தாய் குடியரசு, 1869இல் சோவியத் ஒன்றியத்துடன் இணைத்தனர்.  
;அல்த்தாய் மலைத்தொடரில் உள்ள உயரமான மலைகள்
- பெலுகா மலை (4,506 மீட்டர்), ருசியா
- குயிட்டன் கொடுமுடி (4,374 மீட்டர்), மங்கோலியா
- மாங்க் கயிர்கான் (4,204 மீட்டர்), மங்கோலியா
- சாம்பகரவ் (4,195 மீட்டர்), மங்கோலியா
- சுதை மலை (4,090 மீட்டர்), மங்கோலியா
# அல்த்தாய் மலைத்தொடர்கள்

## காட்டுயிர்கள்

அல்த்தாய் மலைகளில் வளரும் செடி, கொடிகளுக்கு ஏற்ப, பல்வேறு பட்ட காட்டுயிர்கள் காணப்படுகிறது. அவைகளில் முக்கியமான காட்டுயிர்கள், சைபீரியன் வரையாடுகள், அபூர்வ செம்மறியாடுகள், அல்த்தாய் மான்கள், காட்டுக் கலைமான்கள், சைபீரியன் கஸ்தூரி மான்கள், சைபீரிய கவரி மான்கள், கடமான்கள், காட்டுப் பன்றிகள், ஆசிய காட்டு நாய்கள், மங்கோலியன் சிறுமான்கள், பனிச் சிறுத்தைகள், The தியான் ஷான் செந்நாய்கள், காஸ்பியன் புலிகள் அடங்கும்.
# அல்த்தாய் மலைத்தொடர்கள்

## வரலாறு

33,000 ஆண்டுகளுக்கு முன்னர் நாய் போன்ற காட்டுயிர்கள் மட்டும் காணப்பட்ட
# அல்த்தாய் மலைத்தொடர்கள்

## நிலநடுக்கம்

சைபீரியாவின் வடக்கு அல்டாய் மலைதொடர், நிலநடுக்கப் பகுதியில் அமைந்துள்ளது. மலைத்தொடரின் சைபீரியா பகுதியான சுயா வடிநில நிலப்பகுதியில், 27 செப்டம்பர் 2003 அன்று 7.3 ரிக்டர் அளவு நிலநடுக்கம் பதிவானது. இதனால் பெல்திர் கிராமம் முழுவதும் அழிந்ததுடன், 10.6 மில்லியன் டாலர் அளவிற்கு பொருட்சேதம் ஏற்பட்டது.
# கோரக்பூர் சந்திப்பு தொடருந்து நிலையம்

**கோரக்பூர் சந்திப்பு**, இந்திய மாநிலமான உத்தரப் பிரதேசத்தின் கோரக்பூரில் உள்ளது. இது வடகிழக்கு ரயில்வே மண்டலத்துக்கு உட்பட்டது.  
இன்றைய நிலையில், உலகத்திலேயே நீளமான நடைமேடை இங்கு தான் உள்ளது.  
இது இந்திய அளவில் முதன்மையான நூறு தொடருந்து நிலையங்களில் ஒன்று.  
ஒவ்வொரு நாளும் 189 தொடர்வண்டிகள் நின்று செல்கின்றன. நாள்தோறும் 270,000 பயணிகள் வந்து செல்கின்றனர்.
# கோரக்பூர் சந்திப்பு தொடருந்து நிலையம்

## தொடர்வண்டிகள்

- 12587 அமர்நாத் அதிவிரைவு ரயில் (கோரக்பூர் சந்திப்பு- ஜம்மு தாவி)
- 11016 குஷிநகர் விரைவுவண்டி (கோரக்பூர் சந்திப்பு - மும்பை லோகமானிய திலகர் முனையம்)
# லோகமானிய திலக் முனையம் - கோரக்பூர் வாராந்திர விரைவுவண்டி

**லோகமானிய திலக் முனையம் - கோரக்பூர் வாராந்திர விரைவுவண்டி**, இந்திய இரயில்வேயினால் இயக்கப்படுகிறது. இது மும்பையின் லோகமானிய திலக் முனையத்தில் இருந்து கோரக்பூர் சந்திப்பு வரை சென்று திரும்பும். இது கோண்டா, பலராம்பூர், பதனி வழியாக செல்கிறது. இது 11079 என்ற எண்ணுடன் கிளம்பி, 11080 என்ற எண்ணுடன் திரும்புகிறது. இந்த வண்டி 2015 நவம்பர் 22ஆம் நாள் முதல் இயக்கப்படுகிறது.
# லோகமானிய திலக் முனையம் - கோரக்பூர் வாராந்திர விரைவுவண்டி

## நிறுத்தங்கள்

- கல்யாண்
- நாசிக் ரோடு
- புசாவள்
- காண்டுவா
- ஹர்தா
- இட்டர்சி
- ஹபீப்கஞ்சு
- போபால்
- விதிஷா
- ஜான்சி
- ஒரை
- கான்பூர் மத்தியம்
- லக்னோ
- பாராபங்கி
- ஜர்வால் ரோடு
- கர்னல்கஞ்சு
- கோண்டா
- பல்ராம்பூர்
- ஜர்கண்டி
- துளசிபூர்
- பதனி
- நவுகட்
- ஆனந்துநகர்
# விக்கிப்பீடியா:முதற்பக்கக் கட்டுரைகள்/திசம்பர் 6, 2015

<div id="mp-tfa-img">  
</div>
**கண்புரை** என்பது கண் வில்லையில் ஒளி ஊடுறுவுத்தன்மையைக் குறைக்கும் ஒரு நிலைமை ஆகும். கண்ணில் திரை விழுந்துள்ளது என்றும் சொல்வதுண்டு. திரை என்றால், தோல் சுருக்கம் / கண்புரை, என்று இரு பொருள் கொள்ளலாம். கண்புரைகள் தன் இயல்பு-நிலையிலிருந்து மாற்றமடைந்த ஒருவித புரதத்தால் ஆனவை; இவை விழித்திரையில் வீழும் ஒளியின் அளவை குறைக்கவோ அல்லது முழுமையாகத் தடுக்கவோ செய்கின்றன. இது பெரும்பாலும் முதிர்ந்த வயதில் ஏற்படக்கூடிய ஓர் நிலமை ஆகும். அச்சமயத்தில் அவர்களின் கிட்டப்பார்வை கூடுதலாகி கண்வில்லை சற்றே மஞ்சளாக மாறி ஒளிபுகா வண்ணம் இருப்பதைக் காணவியலும். அவர்களுக்கு நீல நிறத்தை காண்கின்ற திறனும் குறையும். **மேலும்...**
---
<div id="mp-tfa-img">  
</div>
**15 வது இந்திய மக்கள்தொகைக் கணக்கெடுப்பு** வீட்டை பட்டியலிடுதல், மக்கள் தொகை கணக்கெடுப்பு என இரண்டு கட்டங்களாக நடத்தப்பட்டது. முதற்கட்டமான வீட்டை பட்டியலிடுதலில், அனைத்து கட்டிடங்களை பற்றிய தகவல்கள் சேகரிப்பு ஏப்ரல் 1, 2010 அன்று தொடங்கியது. தேசிய மக்கள் தொகை பதிவேட்டிற்கானத் தகவல்களும் இந்த முதற்கட்டப் பணியின்போது சேகரிக்கப்பட்டன. பதியப்பட்ட அனைத்து இந்தியர்களுக்கும், இந்திய தனிப்பட்ட அடையாள ஆணையத்தால் ஒரு 12 இலக்க தனிப்பட்ட அடையாள எண் வெளியிடுவதற்கு இந்தப் பதிவேட்டிற்காக சேகரிக்கப்பட்டத் தகவல்கள் பயன்படுத்தப்பட்டன. **மேலும்...**
# பாலி யாத்திரை

**பாலி யாத்திரை**, இந்தோனேசியாவின் பாலி தீவுக்கு பயணித்த பழங்கால ஒரிய கடற்பயணிகளை நினைவுகூரும் நிகழ்வாகும். இதை போய்த்த பந்தாணா என்றும் குறிப்பிடுகின்றனர். பண்டைக்காலத்தில் இந்தோனேசியாவின் பாலி, சுமாத்திரா, போர்னியோ உள்ளிட்ட இடங்களுக்குக் கடல்வழியாக ஒரியர்கள் பயணித்திருக்கின்றனர்.  
குழந்தைகள் மகாநதியிலும், நீர்ப்பரப்பிலும் பேப்பர் கப்பல்களை விடுகின்றனர். மக்கள் பாரம்பரிய பாடல்களைப் பாடுகின்றனர்.
# பட்டிண்டா

**பட்டிண்டா** (பஞ்சாபி மொழி: ਬਠਿੰਡਾ), என்பது இந்திய மாநிலமான பஞ்சாபின் பட்டிண்டா மாவட்டத்தில் உள்ள நகரமாகும். ஒரு லட்சத்துக்கும் அதிகமான மக்கள்தொகையை கொண்ட இந்திய நகரங்களில் இதுவும் ஒன்று. இங்கு 285,813 மக்கள் வாழ்கின்றனர். இது இந்தியாவின் பஞ்சாபில் உள்ள பழமையான நகரங்களில் ஒன்றாகும். மேலும் பட்டிண்டா மாவட்டத்தின் தற்போதைய நிர்வாக தலைமையகமாகும். இந்நகரம் வடமேற்கு இந்தியாவில் மால்வா பிராந்தியத்தில், தலைநகரான சண்டிகருக்கு மேற்கே 227 கி.மீ தொலைவில் அமைந்துள்ளது. பட்டிண்டா நகரம் பஞ்சாபின் ஐந்தாவது பெரிய நகரமாகும்.  
இங்கு அனைத்திந்திய மருத்துவ அறிவியல் கழகம் அமைந்துள்ளது.
# பட்டிண்டா

## புவியியல்

பட்டிண்டா இந்தியாவின் வடமேற்கு பிராந்தியத்தில் அமைந்துள்ளது. இந்நகரம் இந்திய-கங்கை வண்டல் சமவெளிகளின் ஒரு பகுதியாகும். பட்டிண்டா 30.20 ° வடக்கு 74.95 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 201 மீட்டர் (660 அடி) உயரத்தைக் கொண்டுள்ளது.
# பட்டிண்டா

## காலநிலை

பட்டிண்டா அரை வறண்ட காலநிலையைக் கொண்டுள்ளது. கோடைக்காலம் மற்றும் குளிர்காலத்திற்கு இடையிலான வெப்பநிலை வேறுபாடு அதிகமாகும். இந் நகரம் 20 மிமீ முதல் 40 மிமீ வரையிலான சராசரி ஆண்டு வீழ்ச்சியை பெற்றுக் கொள்கிறது.  
சமீபத்திய காலங்களில் கோடை வெப்பநிலை 49 ° C (120 ° F) ஆகவும், குளிர்கால வெப்பநிலை 1 ° C (சுமார் 33 ° F) ஆகவும் பதிவாகியுள்ளது. 2013 ஆம் ஆண்டின் குளிர்காலத்தில் மிகக் குறைவான வெப்பநிலையாக -1.4 ° C (29.48 ° F ) பதிவு செய்யப்பட்டது.
# பட்டிண்டா

## புள்ளிவிபரங்கள்

2011 ஆம் ஆண்டு இந்திய மக்கள் தொகை கணக்கெடுப்பின்படி பட்டிண்டா நகரத்தின் மொத்த மக்கள் தொகை 285,813 ஆகும். ஆண்கள் மற்றும் பெண்களின் எண்ணிக்கை முறையே 151,782 மற்றும் 134,031 ஆகும். பட்டிண்டா நகரத்தின் 1000 ஆண்களுக்கு 868 பெண்கள் என்ற பாலின விகிதம் உள்ளது. நகரத்தில் கல்வியறிவு பெற்றவர்களின் எண்ணிக்கை 211,318 ஆகும். இதில் 118,888 ஆண்களும், 92,430 பெண்களும் உள்ளடங்குவர். நகரத்தின் சாராசரி கல்வியறிவு விகிதம் 82.84% வீதம் ஆகும். இதில் ஆண் மற்றும் பெண் கல்வியறிவு விகிதங்கள் முறையே 87.86% மற்றும் 77.16% ஆகும். இந்நகரின் ஆறு வயதிற்கு உட்பட்ட குழந்தைகளின் எண்ணிக்கை 30,713 ஆகும். இதில் 16,472 சிறுவர்களும், 14,241 சிறுமிகளும் அடங்குகின்றனர். 1000 சிறுவர்களுக்கு 865 சிறுமிகள் என்ற சிறுவர் பாலின விகிதம் காணப்படுகின்றது.
# பட்டிண்டா

## புள்ளிவிபரங்கள்

### மதம்

பட்டிண்டா நகரில் 62.61% வீதமான மக்கள் இந்து மதத்தை பின்பற்றுகிறார்கள். சீக்கிய மதம் 35.04% மக்காளால் பின்பற்றப்படும் இரண்டாவது பிரபலமான மதமாகும். சிறுபான்மையினராக முஸ்லிம்கள், கிறிஸ்தவர்கள், பௌத்தர்கள் மற்றும் சமணர்கள் வசிக்கின்றனர். நகரத்தில் பெரும்பான்மையாக இல்லாவிட்டாலும், பட்டிண்டா மாவட்டத்தில் 70.89% வீதமான சீக்கியர்கள் வாழ்கின்றனர்.
# பட்டிண்டா

## பொருளாதாரம்

பட்டிண்டா வளர்ந்து வரும் ஒரு தொழிற்துறை நகரம் ஆகும். இந்நகரத்திலும் அதன் புறநகர்ப்பகுதிகளிலும் பல சர்க்கரை ஆலைகள், செங்கல் சூளைகள், சீமேந்து மற்றும் உணவு பதப்படுத்தும் தொழிற்சாலைகள் உள்ளன.
# பட்டிண்டா

## போக்குவரத்து

பட்டிண்டா இரயில் நிலையம் இந்தியாவின் பெரும்பாலான முக்கிய நகரங்களுடன் இணைக்கப்பட்டுள்ளது. நான்கு தேசிய நெடுஞ்சாலைகளான என்.எச் 7 (பாசில்கா - பத்ரிநாத் தேசிய நெடுஞ்சாலை), என்.எச் 54 (கெஞ்சியன், ஹனுமன்கர் - பதான்கோட் தேசிய நெடுஞ்சாலை), என்.எச் 148 பி (பட்டிண்டா முதல் கொத்துபுட்லி வரை) மற்றும் என்.எச் 754 (பட்டிண்டா முதல் ஜலாலாபாத், பாசில்கா) என்பன நகரத்தின் வழியாக அல்லது அருகாமையில் செல்கின்றன. பஞ்சாபின் பெரும்பாலான நகரங்களைப் போல பட்டிண்டா நகரமும் அருகிலுள்ள முக்கிய நகரங்களுடன் பேருந்து மூலம் நன்கு இணைக்கப்பட்டுள்ளது. சண்டிகர், லூதியானா, ஜலந்தர், புது தில்லி, சிம்லா, அமிர்தசரஸ், ஜெய்ப்பூர் மற்றும் பல நகரங்களுக்கு பேருந்துகள் இயங்குகின்றன. பிசியானாவில் உள்ள விமானப்படை நிலையத்துடன் தனது ஓடுபாதையைப் பகிர்ந்து கொள்ளும் பட்டிண்டா விமான நிலையம் 2016 ஆம் ஆண்டில் பொதுமக்களுக்கு திறக்கப்பட்டது. 2018 ஆம் ஆண்டு நிலவரப்படி பட்டிண்டா விமான நிலையத்தில் இருந்து விமானங்கள் ஜம்மு மற்றும் புது தில்லிக்கு மட்டுமே இயக்கப்படுகின்றன.
# பட்டிண்டா

## பிரபலமான இடங்கள்

### கிலா முபாரக்

உள்நாட்டில் இரசியா சுல்தானா கோட்டை என்றும் அழைக்கப்படும் கிலா முபாரக் நகரின் மையத்தில் அமைந்துள்ளது. இக்கோட்டை வரலாற்று முக்கியத்துவம் வாய்ந்த இந்தியாவின் பழமையான கோட்டைகளில் ஒன்றாகும். டெல்லியின் முதல் பேரரசி இரசியா சுல்தானா இக்கோட்டையில் சிறையில் அடைக்கப்பட்டார். இது இந்திய தொல்பொருள் ஆய்வு மையத்தால் பராமரிக்கப்படுகிறது. இங்கு ஏராளமான சுற்றுலாப்பயணிகள் வருகை தருகின்றனர்.
# பட்டிண்டா

## பிரபலமான இடங்கள்

### தம்தாமா சாஹிப்

தம்தாமா சாஹிப் நகரின் தென்கிழக்கில் 28 கி.மீ தொலைவில் உள்ள தல்வண்டி சபோவில் உள்ள ஒரு சீக்கிய குருத்வாரா ஆகும். சீக்கிய வேதமான ஸ்ரீ குரு கிரந்த் சாஹிப்பின் இறுதி பதிப்பை பத்தாவது சீக்கிய குரு தயாரித்த இடமாக அறியப்படுகிறது.
# பட்டிண்டா

## பிரபலமான இடங்கள்

### மைசர் கானா

மைசர் கானா ஒரு புகழ்பெற்ற இந்து கோவிலாகும். இது ஜ்வாலா ஜி என்ற இந்து தெய்வத்திற்கு அர்ப்பணிக்கப்பட்டுள்ளது. இது நகரின் தென்கிழக்கில் 29 கி.மீ தொலைவில் அமைந்துள்ளது. ஒவ்வொரு ஆண்டும் பல்லாயிரக்கணக்கான பக்தர்கள் பார்வையிடும் இரு பெரிய விழாக்களுக்காக அறியப்படுகின்றது.
# மார்செல்லோ மால்பிகி

**மார்செல்லோ மால்பிகி** (*Marcello Malpighi*, 10 மார்ச் 1628 - 29 நவம்பர் 1694) இத்தாலியில் பிறந்த உயிரியலாளரும், மருத்துவரும் ஆவார். அரிஸ்டாடிலின் தத்துவம் பயின்ற அவர் பின் மருத்துவரானார். அறிவியல் ஆய்வில் தன்னை ஈடுபடுத்திக் கொண்ட அவர் கற்பித்தலில் அதிக நாட்டம் உடையவராக காணப்பட்டார். ஒப்பீட்டு உளவியலுக்கு அடித்தளமிட்டவராக கருதப்படுகிறார். பட்டுப்பூச்சியில் தான் செய்த ஆய்வுகளை 1669ஆம் ஆண்டு வெளியிட்டார். இவ்வகை பூச்சிகளுக்கு சுவாசிப்பதற்கு நுரையீரல் கிடையாது என்றும், இவைகள் உடலின் பக்கவாட்டுத்துளைகள் மூலமாக வாயுமண்டல காற்றை உள்ளிழுத்து, நுண்குழல்கள் வழியாக சுவாசிக்கின்றன என்று விளக்கினார். இந்த நுண்குழலுக்கு மூச்சுக்குழல் எனவும் பெயரிட்டார்.  
நுரையீரல் செல்களை அறுவை செய்து பார்த்து, அதன் சிறிய, மெல்லிய சுவர் கொண்ட தந்துகிகள் இருப்பதை கண்டறிந்தார். தந்துகிகள்தான் தமனிகளையும், சிரைகளையும் இணைக்கின்றன என்றும், அவை இரத்தத்தை இதயத்தை நோக்கி செலுத்துகிறது என்றும் , சுற்றோட்டத்தொகுப்பு நிகழ்த்தக்கூடிய அனைத்து வேலைகளையும் தந்துகிகளே நிகழ்த்துகின்றன என்பதை வெளி உலகிற்குத் தெரியப்படுத்தினார். ஏராளமான உடல் உள்ளுறுப்புகள் அவருடைய பெயரைத்தாங்கி நிற்கின்றன. சுற்றோட்ட, நிணநீர் ஓட்டத்தோடு தொடர்புடைய மால்பிஜியன் துகள்கள், புறத்தோல் திசுவில் காணப்படும் மால்பிஜியன் அடுக்கு, பூச்சிகளில் காணப்படும் மால்பிஜியன் குழல்கள் இதற்கு உதாரணங்களாகும்.பூச்சிகளில் மால்பிஜியன் குழல்கள் நைட்ரஜன் அடங்கிய கழிவுப் பொருள்களான யூரிக் அமிலம் மற்றும் நீரை மலத்திலிருந்து வெளியேற்றுகின்றன என்பதை மால்பிஜி கண்டறிந்தார்.
# கிளவுட் பெர்னாட்

**கிளவுட் பெர்னாட்** (*Claude Bernard*, சூலை 12, 1813 - பிப்பிரவரி 10, 1878) உடல் செயலியல் என்ற உயிரியல் துறையை முதலில் உருவாக்கியவர். பிரான்சு நாட்டைச் சேர்ந்த இவர் க்ளவுட் பெர்னாட் மனித உடலுக்கு சக்தியை கொடுப்பது குளுக்கோஸ் என்றும், அது கல்லீரலில் கிளைக்கோஜனாக மாற்றப்பட்டு சேமிக்கப்படும் என்றும், உடலுக்கு தேவைப்படும்போது மீண்டும் சுற்றோட்டத்தில் கலக்கும் என்பதையும் கண்டறிந்திருந்தார். மருந்துகள் உடற்செயலையும், நரம்பு மண்டலத்தையும் எவ்வாறு மாற்றும் என்பதையும் அறிந்திருந்தார்.
# தவுபல் மாவட்டம்

**தவுபல் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று. இது 519 சதுர கிலோமீட்டர் பரப்பளவை உடையது. இங்கு 422,168 மக்கள் வாழ்கின்றனர். இதன் தலைமையகம் தவுபல் நகரத்தில் உள்ளது.  
இந்த மாவட்டத்தின் தெற்கு பகுதியில் லோக்டாக் ஏரி அமைந்துள்ளது.
# தவுபல் மாவட்டம்

## ஆட்சிப் பிரிவுகள்

இந்த மாவட்டம் தவுபல், கக்சிங், லிலோங் ஆகிய மூன்று உட்பிரிவுகளாகப் பிரிக்கப்பட்டுள்ளது. இந்த மாவட்டத்தில் 10 சட்டமன்றத் தொகுதிகள் உள்ளன.
# நிங்கோல் சக்கோபா

**நிங்கோல் சக்கோபா**(Ningol Chakouba - Inviting Sister for Lunch) என்னும் விழா, இந்திய மாநிலமான மணிப்பூரில் கொண்டாடப்படுகிறது. இது உடன்பிறப்புகளுக்கு இடையிலான பந்தத்தை போற்றும் விழாவாகும். திருமணமாகி புகுந்த வீட்டுக்கு சென்ற அக்கா தங்கைகளை தாய்வீட்டுக்கு அழைத்து, சகோதரர்கள் விருந்தளிக்கும் நிகழ்வு நடைபெறும். இதை மணிப்பூரின் பாரம்பரிய இன மக்களான மெய்தெய் மக்கள் கடைபிடிக்கின்றனர். இந்த நாளை மணிப்பூர் அரசு விடுமுறை நாளாக அறிவித்துள்ளது. இது மணிப்பூரில் கொண்டாடப்படும் பூர்வீக விழாக்களில் முக்கியமாகும்.  
காலை பதினோரு மணியானதும், சகோதரிகள் தங்கள் சகோதரர்களுக்கு உணவுப் பதார்த்தங்களை எடுத்துக் கொண்டு, பாரம்பரிய ஆடைகளில் தங்கள் தாய்வீட்டுக்கு செல்கின்றனர். நிங்கோல் என்ற மணிப்பூரிய சொல்லுக்கு சகோதரி என்றும், சக்கோபா என்ற சொல்லுக்கு விருந்துக்கு அழைத்தல் என்றும் பொருள்.
# நீமச்

**நீமச்**, இந்திய மாநிலமான மத்தியப் பிரதேசத்தின் நீமச் மாவட்டத்தில் உள்ளது. இந்த நகரம் அதன் வடகிழக்கு எல்லையை ராஜஸ்தான் மாநிலத்துடன் பகிர்ந்து கொள்கிறது மற்றும் இது நீமச் மாவட்டத்தின் நிர்வாக தலைமையகமாகும். முன்பு குவாலியர் சுதேச அரசின் பாசறை நகரமாக திகழ்ந்தது. பின்னர் 1932 ஆம் ஆண்டில் பிரித்தானிய பாசறை கலைக்கப்பட்டது. அதன் பின்னர் இந்த நகரம் பிரித்தானிய நகராட்சி வாரியத்தால் பராமரிக்கப்பட்டது.
# நீமச்

## பெயரின் தோற்றம்

நீமச் நகரைச் சுற்றி அதிக எண்ணிக்கையிலான வேப்பமரங்கள் காணப்படுவதால் இந்த நகரம் அதன் பெயரைப் பெற்றதாகவும் கூறப்படுவதுண்டு. அதே நேரத்தில் இந்த நகரத்தின் முதல் மக்கள் மீனா சாதியைச் சேர்ந்தவர்கள், இது "மீனச்" என்ற பெயருக்கு வழிவகுத்ததாகவும் இது காலப்போக்கில் *நீமுச்* ஆனதாகவும் கருதப்படுகின்றது. இருப்பினும் "நிமாச்" என்பது "வட இந்தியா மவுண்டட் பீரங்கி மற்றும் குதிரைப்படை தலைமையகம்" என்பதன் சுருக்கமாகும்.
# நீமச்

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி நீமச்சில் 127,000 மக்கள் வசிக்கின்றனர். சனத்தொகையில் ஆண்கள் 53% வீதமும், பெண்கள் 47% வீதமும் காணப்படுகின்றனர். நீமுச்சின் சராசரி கல்வியறிவு விகிதம் 85% ஆகும். இது தேசிய சராசரியான 59.5% ஐ விட அதிகமாகும். ஆண்களின் எழுத்தறிவு 77% வீதமும், பெண் எழுத்தறிவு 62% வீதமுமாக காணப்படுகின்றது. நீமச்சில் 14% வீதமானோர் 6 வயதுக்குட்பட்டவர்கள் ஆவார்கள்.  
2011 ஆம் ஆண்டின் சனத் தொகை கணக்கெடுப்பின்படி, நீமுச் மாவட்டத்தின் மக்கட் தொகையில் 70.31% வீதமானோர் கிராமப்புறங்களிலும், 29.69% வீதமானோர் நகர்ப்புறங்களிலும் வாழ்கின்றனர்.
# நீமச்

## அமைவிடம்

நீமச் மாவட்டம் உஜ்ஜைன் பிரிவின் ஒரு பகுதியாகும். நீமச் மாவட்டம் மேற்கு மற்றும் வடக்கு எல்லையாக ராஜஸ்தானையும் , கிழக்கு மற்றும் தெற்கு எல்லையாக மண்டசௌர் மாவட்டத்தையும் கொண்டுள்ளது. இது 1998 ஆம் ஆண்டு 30 அன்று மாண்ட்சூர் மாவட்டத்திலிருந்து பிரிக்கப்பட்டது. இந்த நகரம் நீமச் நகரம், சவானி, பாகானா ஆகிய மூன்று முக்கிய பகுதிகளாக பிரிக்கப்பட்டுள்ளது. நீமச் மாவட்டத்தில் 2001 ஆம் ஆண்டு நிலவரப்படி சுமார் 956,000 மக்கள் வசிக்கின்றனர்.
# நீமச்

## பொருளாதாரம்

நீமுச்சின் உள்ளூர் பொருளாதாரம் முக்கியமாக விவசாய உற்பத்தி சந்தையை அடிப்படையாகக் கொண்டது. (இந்தியில் கிருஷி உபாஜ் மண்டி என்று அழைக்கப்படுகிறது) விவசாய பொருட்களின் வருகையைப் பொறுத்தவரை எம்.சி.எக்ஸ் மற்றும் உலக வர்த்தக அமைப்பின் 2011 ஆம் ஆண்டின் அறிக்கையின்படி உலகின் இரண்டாவது பெரிய உற்பத்தியாகவும், ஆசியாவின் மிகப் பெரிய உற்பத்தி சந்தையாகவும் காணப்படுகின்றது. நீமுச்சின் விவசாய சந்தையில் பல வகையான தானியங்கள், பருப்பு வகைகள், மசாலா பொருட்கள், எண்ணெய் விதைகள் மற்றும் மூலிகைகள் வர்த்தகம் செய்யப்படுகின்றன. நீமுச் இந்தியாவில் உள்ள மூலிகைகளின் முக்கிய வர்த்தக மையமாகும். இது உலகில் அஸ்வகந்த வேர்களின் (இந்திய சின்செங்கு, விதானியா சோம்னிஃபெரா) ஒரே ஏலம் மற்றும் வர்த்தக மையமாகும். 500 க்கும் மேற்பட்ட வகையான மூலிகைகள் நீமுச்சில் வர்த்தகம் செய்யப்படுகின்றன. நாட்டில் அபின் அதிக அளவில் உற்பத்தி செய்யும் இடங்களில் நீமுச் மாவட்டமும் ஒன்றாகும். இந்தியாவில் உள்ள ஒரே இரண்டு அபின் தொழிற்சாலைகளில் ஒன்று நீமுச்சில் அமைந்துள்ளது. நீமுச் மாவட்டத்தின் காலநிலை அபின் உற்பத்திக்கு ஏற்றது. இதனால் அபின் இப்பகுதியில் பயிரிடப்படும் முக்கிய பயிர்களில் ஒன்றாகும். ஆரஞ்சு, எலுமிச்சை, சிவப்பு மற்றும் இளஞ்சிவப்பு ரோஜாக்கள் மற்றும் ஏராளமான மூலிகைகள் சாகுபடி செய்யப்படுகின்றன.
# நீமச்

## போக்குவரத்து

இங்கு தொடருந்து நிலையம் உள்ளது. இங்கு பயணியர் வண்டிகளும், விரைவுவண்டிகளும் நின்று செல்கின்றன.
# நீமச்

## அரசியல்

இந்த நகரம் நீமச் சட்டமன்றத் தொகுதிக்கும், மண்டுசவுர் மக்களவைத் தொகுதிக்கும் உட்பட்டது..
# வளர்சிதைமாற்ற நீர்

**வளர்சிதை மாற்ற நீர்** எனப்படுவது உயிரினங்கள் உணவை ஆக்சிசனேற்றம் செய்யும் வளர்சிதை மாற்ற நிகழ்வில் உருவாகும் நீர் ஆகும்.  
100 கிராம் உணவுப் பொருட்களும் அவை உருவாக்கும் வளர்சிதைமாற்ற நீரின் அளவும் கீழுள்ள அட்டவணையில் காட்டப்பட்டுள்ளது.
| உணவுப்பொருள் | உருவாக்கும் நீரின் அளவு |  |
| --- | --- | --- |
| புரதம் | 41.3 |  |
| கொழுப்பு | 110 |  |
| ஸ்டார்ச் | 55.1 | } |
# நி உவா

**நி உவா** *(Ni Hua)* என்பவர் ஒரு சீன சதுரங்க கிராண்ட் மாஸ்டர் மற்றும் சீன நாட்டின் தேசிய சதுரங்க அணியின் தலைவரும் ஆவார். இவர் 1983 ஆம் ஆண்டு மே மாதம் 31 ஆம் தேதி அன்று சாங்காயில் பிறந்தார். மூன்று முறை சீனாவின் தேசிய சாம்பியன் பட்டம் வென்றுள்ள இவர், 2003 ஆம் ஆண்டில் சீனாவின் 15 வது கிராண்ட்மாஸ்டர் என்ற சிறப்பைப் பெற்றார். அப்போது அவருக்கு வயது 19 ஆகும். ஏப்ரல் 2008 ஆம் ஆண்டில் நி உவா மற்றும் புவ் சியாங்சி இருவரும் சர்வதேச எலோ மதிப்பான 2700 புள்ளிகளைக் கடந்து இரண்டாவது மற்றும் மூன்றாவது இடங்களைப் பிடித்தனர். முதலாவதாக வாங் யூ இச்சாதனையை எட்டியிருந்தார்.  
41 ஆவது சதுரங்க ஒலிம்பியாடு போட்டியில் தங்கப் பதக்கம் வென்ற அணியில் நி உவாவும் ஒரு உறுப்பினர் ஆவார்.
# நி உவா

## சதுரங்க வாழ்க்கை

நி உவா தன்னுடைய ஆறாவது வயதில் சதுரங்கம் விளையாடக் கற்றுக் கொண்டார். 14 வயதுக்கு உட்பட்டோருக்கான செங் தி லீ கோப்பையை 1996 மற்றும் 1997 ஆம் ஆண்டுகளில் வென்றார். 1999 ஆம் ஆண்டில் உயர் வயதினருக்கான போட்டியிலும் இவ்வெற்றி தொடர்ந்தது.  
2000 ஆம் ஆண்டில் இசுதான்புல்லில் நடைபெற்ற சதுரங்க ஒலிம்பியாட் போட்டியில் முதன்முதலாக பங்கேற்ற இவர் 5.5/9 புள்ளிகள் ஈட்டினார். பிப்ரவரி 2000 ஆம் ஆண்டில் புடாபெஸ்ட் நகரில் நடைபெற்ற கிராண்ட்மாஸ்டர் போட்டியில் 7/10 புள்ளிகள் ஈட்டி தன்னுடைய முதலாவது கிராண்ட் மாஸ்டர் தகுதிப்புள்ளிகளை ஈட்டினார். தன்னுடைய இரண்டாவது கிராண்ட் மாஸ்டர் தகுதிப்புள்ளிகளை ஏப்ரல் 2001 இல் சூசௌவில் நடைபெற்ற சீனக் குழு சாம்பியன் போட்டியில் 6.5/10 புள்ளிகள் எடுத்து சாதித்தார். தனது மூன்றாவது கிராண்ட் மாஸ்டர் தகுதிப்புள்ளிகளை குவிங்தாவோ வில் 2002 இல் நடைபெற்ற தான் சின் நாம் கோப்பைப் போட்டியில் 6.5/9 புள்ளிகள் எடுத்து சாதித்தார். 2001 இல் நடைபெற்ற சீனா – அமெரிக்கா மீவுயர் போட்டியில் இவர் திமித்ரி சிநீடர் மற்றும் இக்காரு நாக்கமுரா ஆகியோருடன் விளையாடி குறிப்பிடத்தக்க வெற்றிகளை குவித்தார்.  
2003 ஆம் ஆண்டில் நி உவாவிற்கு கிராண்மாஸ்டர் பட்டம் வழங்கப்பட்டது.  
ஆகத்து மாதம் 2004 ஆம் ஆண்டில் மலேசியாவின் கோலாலம்பூரில் நடைபெற்ற போட்டியில் நி உவா முதலாவது தாடோ ஆர்தர் தான் போட்டியினை வென்றார். 2004 ஆம் ஆண்டு பிடே உலக சாம்பியன் போட்டியில் முதல்சுற்றில் இவர் இவ்கெனி விளாடிமிரோவை வீழ்த்தினார். ஆனால் சகநாட்டு யெ சியான்சுவானிடம் இரண்டாவது சுற்றில் இவர் வீழ்ந்தார்.  
- இல் 2வது ஆசிய உள்ளரங்கு விளையாட்டுகள்]]
, 2009]]  
2005 நவம்பரில் இசுரேலின் பீர்செபாவில் நடைபெற்ற குழு சாம்பியன் போட்டியில் சீன அணி சாம்பியன் பட்டம் வெல்வதற்கு ஒரு புள்ளி தேவை என்ற நிலையில் ஆர்மீனியாவின் காரென் ஆசிரியன் மற்றும் உருசியாவின் அலெக்சாண்டர் மோர்சோவிச்சு ஆகியவர்களிடம் தன்னுடைய இரண்டு ஆட்டங்களையும் இழந்தார். இதனால் உருசியா அப்போட்டியில் சாம்பியன் ஆனது. பின்னர் அதே மாதத்தில் சதுரங்க உலகக் கோப்பைப் போட்டியில் பங்கேற்றார். அப்போட்டியின் முதல் சுற்றில் வாசிலோசு கொட்ரோனியாசு இவரைத் தோற்கடித்தார்.  
37 ஆவது சதுரங்க ஒலிம்ப்பியாடு போட்டியில் நி உவா 5.5/9 புள்ளிகள் எடுத்து சீன அணி வெள்ளிப் பதக்கம் பெறுவதற்கு காரணமாக அமைந்தார். இதுவே சதுரங்க ஒலிம்பியாடு போட்டியில் ஆண்கள் பிரிவில் சீனா பெற்ற முதலாவது பதக்கம் என்பது குறிப்பிடத்தக்கது ஆகும். செப்டம்பர் 2006 இல் உலகப் பல்கலைக்கழகங்களுக்கு இடையிலான போட்டியில் பியு சியாங்சியுடன் கூட்டாக முதல் இடத்தைப் பகிர்ந்து கொண்டார். ஆனால் போட்டியில் இரண்டாவது இடமே இவருக்குக் கிடைத்தது.  
2006 and 2007. மற்றும் 2007 என அடுத்தடுத்த ஆண்டுகளில் சீனாவின் சீன சதுரங்க சாம்பியன் போட்டியை தொடர்ச்சியாக வென்றார். 2007 இல் மனிலாவில் நடைபெற்ற பிராசுபெரோ பிச்சை கோப்பையை 7/9 புள்ளிகள் எடுத்து வெற்றி பெற்றார்.
# உலிமிரி இராமலிங்கசுவாமி

**உலிமிரி இராமலிங்கசுவாமி**(ஆகஸ்டு 8, 1921 &ndash; மே&nbsp;28, 2001)ஓர் இந்திய மருத்துவ அறிஞர் ஆவார்.ஊட்டச்சத்து இயலில் இவர் செய்த முன்னோடி ஆய்வுகளின் காரணமாக அமெரிக்க ஐக்கிய நாடுகளின் தேசிய அறிவியல் கழகம், இலண்டன்அரச கழகம்ஆகிய அமைப்புகளுக்குத் தேர்வு செய்யப்பட்டார்  
புதுதில்லியில் உள்ளஅனைத்திந்திய மருத்துவ அறிவியல் கழக<nowiki/>த்தின் இயக்குநராகவும் இந்திய மருத்துவ ஆராய்ச்சிக் குழுமத்தின் இயக்குநராகவும் பணியாற்றினார்.
<div>  
</div><div>இந்திய அரசு இவருக்கு பத்ம சிறீ (1969), பத்ம பூசண், பத்ம விபூசண் ஆகிய விருதுகளை வழங்கிப் பெருமைப்படுத்தி உள்ளது.</div>
# சிவகிரி புலிப்பாணிச் சித்தர் கோயில்

**புலிப்பாணிச் சித்தர் கோயில்** என்பது ஈரோடு மாவட்டம் சிவகிரியில் அமைந்துள்ளது. இக்கோயில் சுனைக்கு மேல் அமைந்துள்ளது.  
இவருக்கு புரட்டாசி மாதம் சுவாதி நட்சத்திரத்தில் குருபூசை கொண்டாடப்படுகிறது.  
இக்கோயிலில் புலிப்பாணிச் சித்தருக்கு சிலையுள்ளது. இது தெற்கு நோக்கி அமைக்கப்பட்டுள்ளது. இக்கோயிலில் விநாயகர் சிலையானது வடக்கு நோக்கி புலிப்பாணிச் சித்தருக்கு நேராக அமைக்கப்பட்டுள்ளது.  
அமைவிடம்:
ஈரோட்டிலிருந்து 35 கிலோமீட்டர் தொலைவில் வெள்ளகோவில் செல்லும் சாலையில் சிவகிரி உள்ளது.  
சிறப்புத் தகவல்கள்:
இங்கு வாராவாரம் செவ்வாய்க்கிழமை மாலை பூஜையும் கூட்டு வழிபாடும் நடைபெறுகின்றன. பௌர்ணமி தோறும் சிறப்புப் பூஜைகளும் சிவாகம முறைப்படி நடத்தப்படுகின்றன. இத்தலம் தனியாருக்குச் சொந்தமானது. இக்கோவில் பராமரிப்பு தனிநபரால் மேற்கொள்ளப்படுகிறது.
# ஐக்கிய அமீரக தேசிய தினம்

**தேசியதினம்**( *National Day*) ஒவ்வோர்ஆண்டும்டிசம்பர் 2ம்நாள் ஒருங்கிணைந்த ஏழு எமிரேட்டுகளின் இணப்பு நாளாகும். இதன் முதல் அதிபராக சேக் சயத் பின் சுல்தான் அல் நகியான் தேர்ந்தெடுக்கப்பட்டார். விழாகொண்டாட்டங்களின்போதுஏழுஎமிரேட்டுகளிலும் வானவேடிக்கைகள், வாகனஅணிவகுப்புமற்றும்பாரம்பரிய
நடனம்போன்றவைநடைபெறுவதுசிறப்புவாய்ந்தவையாகும்.
# கொங்கேழ் திருத்தலங்களின் பட்டியல்

**தேவாரப்பாடல் பெற்ற கொங்கு நாட்டு தலங்கள்** கொங்கு மண்டலத்தில் உள்ள சிவாலயங்களுள் சைவக்குரவர்களால் தேவாரப்பாடல் பெற்ற ஏழு சிவத்தலங்கள் **கொங்கேழ் தலங்கள்** என அழைக்கப்படுகின்றன. இந்தியா, இலங்கை, நேபாளம் மற்றும் திபெத்தில் மொத்தம் 276 தேவாரப்பாடல் பெற்ற கோவில்கள் உள்ளன.  
அவை:  
1. அவிநாசி அவிநாசியப்பர் திருக்கோயில்
1. திருமுருகன்பூண்டி திருமுருகநாதர் திருக்கோயில்
1. பவானி சங்கமேஸ்வரர் திருக்கோயில்
1. திருச்செங்கோடு அர்த்தநாரீஸ்வரர் திருக்கோயில்
1. வெஞ்சமாங்கூடலூர் கல்யாண விகிர்தீஸ்வரர் திருக்கோயில் (கரூர் அருகில்)
1. கொடுமுடி மகுடேஸ்வரர் திருக்கோயில்
1. கரூர் கல்யாண பசுபதீஸ்வரர் திருக்கோயில்  
மேற்கண்ட ஒவ்வொரு திருத்தலத்திற்கும் தனித்தனியே தலவரலாறுகளும், புராணக் கதைகளும் உள்ளன.இத்தலங்களில் அருள்பாலிக்கும் இறைவன் மற்றும் அம்பிகையைப் போற்றி வணங்கிப் பாடப்பட்ட பாடல்கள் தேவார, திருவாசகப் பதிகப் பாடல்களுள் வகைப்படுத்தப்பட்டுள்ளன.கரூர், ஈரோடு, நாமக்கல், திருப்பூர் ஆகிய நான்கு மாவட்ட எல்லைகளுக்குள் இவ்வேழு தலங்களும் உள்ளன.ஒரே நாளில் இவ்வேழு தலங்களுக்கும் பயணித்துத் தரிசனம் மேற்கொண்டால் சிறப்பான பலன்கள் கிடைக்கும் என்பது ஐதீகம். முதல் தலத்திலிருந்து புறப்பட்டால் சுமாராக 130 கிலோமீட்டர் தொலைவு பயணத்தில் இத்தலங்கள் அனைத்தையும் சென்று தரிசிக்குமளவில் இவை அமைந்துள்ளன.
# அடோப் கேப்டிவேட்

**அடோப் கேட்டிவேட்**(Adobe Captivate) எனும் மென்பொருள், எளிமையாக கணினியுடன் இடைவினை புரிந்து செயல்படும் செயல்திட்டங்களை செய்தளிக்கும் ஒரு எளிய மென்பொருள் ஆகும். இது (.swf) எனும் சிறிய அளவிலான இடைவினை பங்களிப்பை நமக்கு வழங்குகிறது.  
இது ஏற்கனவே உள்ள மைக்ரோசாப்ட் பவர்பாய்ட் வடிவிலான இடைவினைகளையும் (.swf) வடிவமைப்பில் எளிமை படுத்தி வழங்குமாறு வடிவமைக்கப்பட்டுள்ளது. இது HTML 5 வழியிலான இடைவினை பங்களிப்பையும் அளிப்பதால் மிகவும் பயனுடையதாக இருக்கும்.
# மரபுவழித் தாய்லாந்து வீடு

**மரபுவழித் தாய்லாந்து வீடு** என்பது, தாய்லாந்தின் பல்வேறு பகுதிகளிலும் காணப்படும், நாட்டார் கட்டிடக்கலைப் பாணியில் அமைந்த வீடுகளை ஒட்டுமொத்தமாகக் குறிக்கிறது. வழமையாக மூங்கில் அல்லது மரத்தாலான "தாய்" வீடுகள் கால்களின்மீது உயர்த்திக் கட்டப்படுகின்றன. இவை கூடிய சரிவு கொண்ட மச்சுக்கூரையைக் கொண்டவை. தாய்லாந்தின் வெவ்வேறு பகுதிகளைச் சேர்ந்த வீடுகள் அவ்வப்பகுதிகளுக்குரிய தனித்துவமான பாணிகளில் அமைந்தவை. இவை, சமூக பண்பாட்டு நம்பிக்கைகள், சமய வழக்காறுகள், தொழில் என்பவற்றை உள்ளடக்கிய, மக்களின் வாழ்க்கை முறையை வெளிப்படுத்துவனவாக உள்ளன.
# மரபுவழித் தாய்லாந்து வீடு

## மத்திய தாய்லாந்தில் கால் வீடுகள்

மத்திய தாய்லாந்தில் காணப்படும் கால் வீடுகளை ஐந்து பிரிவுகளாகப் பிரிக்கலாம். முதல் வகை *ஓற்றை வீடு*. இது ஒரு குடும்பம் வாழ்வதற்கானது. இதில் ஒரு படுக்கையறையும் ஒரு சமையலறையும் இருக்கும். இரண்டாவது வகை *குழு வீடு*. இந்த வீட்டு வகையில் குறைந்தது இரண்டு வீடுகள் ஒரேயிடத்தில் அமைந்திருக்கும். அடுத்த வகை *அலுவலர் வீடு*. இது அரச அலுவலருக்கான வீடு. *நடைபாதைக் கடை* அல்லது *நீர்முகப்புக் கடை* என்பது, வணிகத்துக்காகக் கட்டப்படுவது. கடைசி வகை *மிதவை வீடு*. இது ஆற்றங்கரை அல்லது கடற்கரைகளை அண்டி அமைக்கப்படுவது.
# மரபுவழித் தாய்லாந்து வீடு

## வட தாய்லாந்தில் கால் வீடுகள்

வடக்குத் தாய்லாந்தில் உள்ள கால் வீடுகள் மூன்று வகைப்படுகின்றன. முதலாவது, *ருவென் கிறங் பூக்* அல்லது *ருவென் மை புவா* என அழைக்கப்படும் கயிறுடன் சேர்ந்த கூடும் வீடு. இது நாட்டுப்புறத்தில் உருவான மிகப்பழைய வகை. இதன் அமைப்பு புல்வேய்ந்த கூரை, மூங்கில்களைக் கயிற்றினால் கட்டி அமைக்கப்படும் தளம், சுவர்கள் ஆகியவற்றைக் கொண்டது. கழிகளும், வளைகளும் இவற்றின் அமைப்புக்கான அடிப்படையாக அமைகின்றன. இவை மரத்தினால் செய்யப்படுகின்றன. இரண்டாம் வகை *உண்மை மர வீடு*. இதுவே மிகவும் வலுவான கால் வீடு. இந்த வகை வீடுகளில் இரண்டு வகையான கூரைகள் காணப்படுகின்றன. லான்-நா மக்களுடைய பழங்காலப் பாணி வீடான கலேயா வீட்டின் முகப்பின் மேல் பகுதியில் ஒன்றுக்கொன்று குறுக்காக V அல்லது X வடிவில் அமைக்கப்பட்ட இரு மரச் சட்டங்களால் அழகூட்டப்படுகின்றன. மற்றக் கூரை வகை "காற்று வெளி வீடு" என்னும் வகைக்கு உரியது. இது, நாட்டின் மத்திய பகுதியில் உள்ள வீடுகளின் செல்வாக்கினால் உருவானது. உயரமாக அமைந்த இக்கூரை, சுட்ட களிமண்ணாலான ஓடுகளினால் மீன் செதில் வடிவில் வேயப்பட்டது.
# மரபுவழித் தாய்லாந்து வீடு

## தாய்லாந்தின் வட கிழக்குப் பகுதியில் கால் வீடுகள்

இப்பகுதியில் உள்ள கால் வீடுகள், அதில் தங்கும் காலத்திற்கு ஏற்றபடி அமைக்கப்படுகின்றன. முதல் வகை விவசாயிகளுக்கான *தற்காலிக வீடுகள்*. இது, அறுவடை காலத்தில், பழைய மரத்தினால் கட்டப்படும் ஒரு மேடைமீது அமைக்கப்படுகின்றன. இவ்வீடுகள் ஏறத்தாழ இரண்டு அல்லது மூன்று ஆண்டுகளே நிலைத்திருக்கின்றன. அத்துடன் இந்த எளிமையான வீடுகள் இலகுவில் அகற்றப்படக்கூடியது. *ஓரளவு நிரந்தர வீடுகள்* முதன்மை வீடுகளுடன் கூடிதலான ஒரு பகுதியைக் கொண்டவை. இந்தக் கூடுதல் பகுதி மூன்று பாணிகளில் காணப்படுகின்றன. ஒன்றில் முதன்மைக் கூரை அரிசி சேமித்து வைக்கப்படும் பகுதியையும் மூடி அமைகிறது. இரண்டாவது பாணியில் கூடுதல் பகுதி முதன்மை வீட்டிலிருந்து தனியாக அமைகின்றது. மூன்றாவது பாணியில் வீட்டின் நடுவில் ஒரு கால் இருக்கும் ஆனால், இது நிலம் வரை செல்லாமல் வளை மட்டத்தில் நின்றுவிடும். கடைசி வகை *நிரந்தர வீடுகள்*. இதிலும் மூன்று வகைகள் உள்ளன. மேல்படியும் வீடு, இரட்டைப் பாணி வீடு, ஒற்றை வீடு என்பன இம்மூன்றும் ஆகும். இக்கால் வீடுகளில் குறைந்த எண்ணிக்கையிலான ஒடுங்கிய சாளரங்களும், முன்புறத்தில் ஒரு கதவும் இருக்கும். இதனால், மற்றக் கால் வீடுகளிலும் இந்த வீடுகளின் உட்புறம் இருட்டாக இருக்கும்.
# தாவீதின் கல்லறை

**தாவீது அரசர் கல்லறை** அல்லது **தாவீதின் கல்லறை** (*King David's Tomb*; ) என்பது 12 ஆம் நூற்றாண்டில் உருவான பாரம்பரியத்தின்படி இசுரயேல் அரசரான தாவீது அரசர் அடக்கம் செய்யப்பட்ட இடமாகும். இது எருசலேமின் சீயோன் மலையில் அமைந்துள்ளது. இக்கல்லறை முன்னாள் பைசாந்திய தேவாலயமான "ககியா சியோன்" அமைந்திருந்த மூலைப் பகுதியி உள்ள கீழ்த்தளத்தில் அமைந்துள்ளது. பழைய பைசாந்திய பாரம்பரியம் 4 ஆம் நூற்றாண்டு காலத்துக்குரியதும், கிறித்தவ விசுவாசத்தின் மூல சந்திப்பு இடமாக "இயேசுவின் மேல் அறை" என அடையாளங் காணப்பட்டது. இக்கட்டடம் தற்போது "புலம்பெயர் யெசிவா"வின் பகுதியாகவுள்ளது.
# தாவீதின் கல்லறை

## வரலாறு

கல்லறை "ககியா சீயோன்" என்ற பழைய ஆராதனை இல்லத்தின் எச்சங்களின் கீழ்ததள அறையின் மூலையில் அமைந்துள்ளது. இக்கட்டத்தின் மேல் தளம் இயேசுவின் மேல அறை என பாரம்பரியமாகக் கருதப்படுகிறது. தாவீது அடக்கம் செய்யப்பட்ட இடம் தெரியாதெனினும், டனாக் சீலோவாமுக்கு அண்மையில் தாவீதின் நகரின் தெற்குப் பக்கம் எனக் காட்டுகிறது. கி.பி 4 ஆம் நூற்றாண்டில், தாவீதும் அவருடைய தந்தையும் பெத்லகேமில் அடக்கம் செய்யப்பட்டதாக நம்பப்பட்டது. பின்னர் சீயோன் மலை என கி.பி 9 ஆம் நூற்றாண்டில் அழைக்கப்பட்ட இடத்தில் அடக்கம் செய்யப்பட்டதாக கருத்து காணப்பட்டது. துடேலா பெஞ்சமின் 1173 இல் எழுதிய எழுத்துப்படைப்பு இதுபற்றிய மீள் விபரிப்புக்குட்படுத்தியது. இரு யூதத் தொழிலாளிகள் தாவீதின் மூல அரண்மனைக்கு குறுக்காக சுரங்கம் தோண்டிக் கொண்டிருந்தபோது, பொன்னால் நிறைந்த முடியையும் செங்கோலையும் கண்டுபிடித்ததால் அவ்விடம் தாவீதின் கல்லறையாக இருக்க வேண்டும் என்ற தீர்மானிக்கச் செய்தது. தற்போது பாதுகாக்கப்பட்டுள்ள கோதிக் வெறுங்கல்லறை சிலுவைப் போர் வீரர்களால் கட்டப்பட்டது.
# நத்தார்ச் சந்தை

, செருமனி திறப்பு விழா]]  
**நத்தார்ச் சந்தை** (*Christmas Market*, ) என்பது நத்தார் (கிறித்துமசு) பண்டிகையுடன் தொடர்புடைய ஒரு தெருச்சந்தை ஆகும். இது நத்தார் தினத்துக்கு முந்திய திருவருகைக் காலத்தில் நான்கு வாரங்களுக்கு ஒரு கொண்டாட்டம் போல கூட்டப்படும். இந்த நத்தார்ச் சந்தைகள் செருமனி, வடக்கு இத்தாலி, அவுஸ்திரியா, கிழக்கு பிரான்சு, சவோய் போன்ற நாடுகளில் தோற்றம் பெற்றன. இச் சந்தைகளில் நத்தார் கொண்டாட்டத்திற்குரிய அலங்காரப் பொருட்கள், கலைப்பொருட்கள், குளிர்கால உடைகள், மெழுகுதிரிகள், விளக்குகள், சிலைகள், பிராந்திய உணவுப்பண்டங்கள், நத்தார் பலகாரங்கள், மதுபானம், குறிப்பாக க்குளூ வைன் போன்றவை விற்பனை செய்யப்படும். இங்கு விற்பனை செய்யப்படும் பொருட்களின் சிறப்பு, எல்லாப் பொருட்களுமே கைவேலைப் பொருட்கள். விற்பவர்களின் ஒரு வருட கால உழைப்பு.
# நத்தார்ச் சந்தை

## சந்தைக்கு வருவோர்

நத்தார்ச் சந்தையில் பொருட்களை வாங்குபவர்களை விட, ஒரு திருவிழா கொண்டாட்ட மனோபாவத்துடன் பார்வையிடுபவர்கள்தான் அதிகமாக இருப்பார்கள். பெரும்பாலான பார்வையாளர்கள் குடும்பமாக அல்லது வேலைத் தோழர்களுடன் அல்லது பாடசாலை நண்பர்களுடன் ஒரு குழுவாக வருவார்கள். தனித்துச் செல்பவர்களாக இருந்தால் அவர்கள் பெரும்பாலும் தமக்கு ஒரு துணையை வாழ்கைக்கோ அன்றி சேர்ந்து சில சுற்றுலாப்பயணங்களைச் செய்வதற்கோ தேடுவதற்காக வந்திருப்பார்கள். குழுவாக வருவோர் அந்த வருடத்தின் தமது இனிமையான தருணமொன்றை நினைவு கூர்ந்து ஒரு குவளை க்குளூ வைன் குடிப்பார்கள். நத்தார்ச் சந்தை ஒரு இன்பமான மனநிலையை ஏற்படுத்தக் கூடிய இடமாகவே இருக்கின்றது.
# நத்தார்ச் சந்தை

## வரலாறு

14 ஆம் நூற்றாண்டில் கூடை நெய்பவர்கள், பொம்மை போன்ற விளையாட்டுப் பொருட்களைத் தயாரிப்பவர்கள், பஞ்சு மிட்டாய் தயாரிப்போர் போன்ற கைவினைஞர்களுக்கு தமது பொருட்களை நத்தார்தினத்துக்கு முன்னர் சந்தைப்படுத்தி விற்பதற்கு சந்தைப்பகுதிகளில் அனுமதி வழங்கப்பட்டது. அதுவே பின்னர் ஒரு பாரம்பரிய நிகழ்வாகி விட்டது. ஆரம்பகாலத்தில் இருந்தே நத்தார்ச் சந்தையில் மக்கள் விரும்பி வாங்குபவைகளாக விளையாட்டுப் பொருட்கள், வீட்டுப்பயன்பாட்டுக்குரிய பொருட்கள், வறுத்த கஸ்தானியன், பாதாம்பருப்பு, கொட்டைகள் போன்றவை இருந்து கொண்டிருக்கின்றன.
# நத்தார்ச் சந்தை

## காலம்

நத்தார்ச் சந்தை கூடும் காலம் திருவருகைக் காலத்தின் முதல் ஞாயிறுக்கு முந்திய வியாழக்கிழமை அல்லது வெள்ளிக்கிழமையிலிருந்து நத்தார்தினத்துக்கு முந்திய நாளான டிசம்பர் 23 ந்திகதி வரை என்பதே பாரம்பரியமாக உள்ளது. இருப்பினும் சில இடங்களில் நத்தார் சந்தைகள் திருவருகைக் காலத்தின் நான்கு வார இறுதிகளிலும் அல்லது ஒரு சில வார இறுதிகளில் மட்டுமே கூடுகின்றன. இன்னும் ஒரு சில இடங்களில் நத்தார்தினத்துக்குப் பிறகும் ஓரிரு நாட்கள் கூடுகின்றன. நத்தார்ச்சந்தை கூடும் காலம் 22 இலிருந்து 28 நாட்கள் வரையாக உள்ளது. இது நத்தார் தினத்துக்கு முந்திய நான்கு ஞாயிற்றுக்கிழமைகளுடன் கூடிய திருவருகைக்காலத்தை வைத்தே கணக்கிடப் படுகிறது.
# நத்தார்ச் சந்தை

## நத்தார் பலகாரங்கள்/உணவுகள்

நத்தார்ச் சந்தையில் இஞ்சிப்பாண், பொரித்த பாதாம்பருப்பு, நெருப்பில் வாட்டிய அப்பிள், பஞ்சு மிட்டாய், இனிப்பு ரொட்டி போன்றவை முக்கிய இடத்தைப் பிடிக்கின்றன. சுடச்சுட உடனேயே தயாரித்து விற்கப்படும் இவைகளைச் சிறுவர்களும், பெரியவர்களும் மிகவும் விரும்பி வாங்கி உண்பார்கள்.
# நத்தார்ச் சந்தை

## செருமனிய நத்தார்ச் சந்தைகள்

செருமானிய நத்தார்ச் சந்தைகள் உலகளாவிய ரீதியில் பிரசித்தமானவை. பலநாடுகள் செருமனிய நத்தார்ச் சந்தைகளை முன்மாதிரியாகக் கொண்டு செயற்படுகின்றன.
- **நூ(ய்)ர்ண்பேர்க் நத்தார் சந்தை** *(Christkindlesmark Nürnberg)* உலகின் மிகப்பிரபல நத்தார்ச் சந்தையாகக் கருதப்படுகிறது. இது 17ம் நூற்றாண்டில் தோற்றம் பெற்றது. இங்கு கிடைக்கக் கூடிய இஞ்சி அணிச்சலும் (*Lebkuchen*), றோஸ்ற்பிராட்வூஸ்ரும் (*Rostbratwurst*) பிரசித்தமானவையாகவும், மக்களைக் கவர்ந்திழுப்பவையாகவும் உள்ளன.
# யோகியாக்கார்த்தா சிறப்புப் பகுதி

**யோகியாக்கார்த்தா சிறப்புப் பகுதி** ( or ; , or DIY)
இந்தோனேசியாவிலுள்ள சிறப்புநிலை தன்னாட்சி மாகாணங்களில் ஒன்று. இதன் நிர்வாகத் தலைநகர் யோகியாக்கார்த்தா நகரம். தனி நிருவாகப் பகுதியானாலும் இது வரலாற்று அடிப்படையிலும் பண்பாட்டு அடிப்படையிலும் நடுச் சாவகத்தின் ஒரு பகுதியாகக் கருதப்படுகின்றது. சாவக இந்துப் புராணங்களிலுள்ள அயோத்தி நகரின் பெயரால் இது யோகியாக்கார்த்தா என வழங்கப்படுகின்றது.
# யோகியாக்கார்த்தா சிறப்புப் பகுதி

## வரலாறு

இந்தோனேசிய விடுதலைப் போராட்டத்திற்கு யோகியாக்கார்த்தா சுல்தானகம் இன்றியமையாத ஆதரவளித்தது. ஜகார்த்தா ஒல்லாந்துக்காரர்கள் வசமானதால் 1946 சனவரி முதல் திசம்பர் 1948 வரை இந்தோனேசியக் குடியரசின் தலைநகராக இருந்தது. யோகியாக்கார்த்தாவின் ஆதரவுக்குப் பலனாக 1950 இல் யோகியாக்கார்த்தாவை சிறப்பு நிர்வாகப் பகுதி என்று அறிவிக்கப்பட்டது. இதன் மூலம் இந்தோனேசியாவில் குடியேற்றவாதத்துக்கு முந்திய முடியாட்சியைக் கொண்டுள்ள ஒரே பகுதியாக யோகியாக்கார்த்தா ஆனது. பரம்பரை ஆளுனராக யோகியாக்கார்த்தா சுல்தான் செயற்படுகின்றார்.
# யோகியாக்கார்த்தா சிறப்புப் பகுதி

## புவியியல்

சாவகத்தின் தெற்குக் கடற்கரையின் அருகில் முற்றிலும் நடு-ஜாவா மாகாணத்தில் இந்தச் சிறப்புப் பகுதி அமைந்துள்ளது. 3,133.15 சதுர கி.மீ. பரப்பளவைக் கொண்ட இப்பகுதி இந்தோனேசியாவிலுள்ள மாகாணங்களில் இரண்டாவது சிறியதாகும்.
மெராபி சிகரம் யோக்யகர்த்தா நகருக்கும் சலேமன் பதிலாட்புலத்துக்கும் வடக்கே உள்ளது. 1548 முதல் தொடர்ந்து வெடித்துவரும் இது இந்தோனேசியாவிலுள்ள எரிமலைகளில் மிகத் தீவிரமானது. இந்த எரிமலை அண்மையில் அக்டோபர்-நவம்பர் 2010 ல் வெடித்த நிகழ்வில் பலர் காயமுற்றனர். மேலும் 100,000 குடிமக்கள் இடம்பெயர்ந்தனர்.
# யோகியாக்கார்த்தா சிறப்புப் பகுதி

## நிர்வாக பிரிவுகள்

யோக்யகர்த்தா சிறப்புப் பகுதி மாகாண மட்டத்தில் நான்கு பதிலாட்புலங்களாகவும் (இந்தோனேசிய மொழி: kabupaten ஆங்கிலம்: regencies) ஒரு நகரமாகவும் (kota) பகுக்கப்பட்டுள்ளது.  
| யோக்யகர்த்தா நகர் | யோக்யகர்த்தா நகர் |
| --- | --- |
| பான்டுல் பதிலாட்புலம் | பான்டுல் |
| குனுங்கிடுல் பதிலாட்புலம் | வோனோசாரி |
| குலான்பரோகோ பதிலாட்புலம் | வாடேஸ் |
| சலேமன் பதிலாட்புலம் | சலேமன் |
| ***மொத்தம்*** | } |
# யோகியாக்கார்த்தா சிறப்புப் பகுதி

## போக்குவரத்து

யோக்யகர்த்தாவில் அடிசூசிப்டோ பன்னாட்டு விமானநிலையம் உள்ளது. லெம்புயங்கன் மற்றும் யோக்யகர்த்தா (டுகு நிலையம் என்றும் அழைக்கப்படும்) இரண்டு தொடருந்து நிலையங்கள் உள்ளன. தெற்கில் பான்டுல் பதிலாட்புலத்தில் இந்தோனேசியாவிலுள்ள பெரிய பேருந்து நிலையமான கிவாங்கன் பேருந்து நிலையம் உள்ளது.
# யோகியாக்கார்த்தா சிறப்புப் பகுதி

## கல்வி

யோக்யகர்த்தாவில் 100 க்கும் மேற்பட்ட உயர் கல்வி நிறுவனங்கள் உள்ளன.
இந்தோனேசியாவின் எந்தவொரு மாகாணத்தையும் விட அதிக எண்ணிக்கையிலான உயர் கல்வி நிறுவனங்களைக் கொண்டுள்ளதால் யோக்யகர்த்தா மாணவர்கள் நகரம் ("kota Pelajar") எனப் பெயர் பெற்றது.
இந்தோனேசியாவின் முதல் தனியார் பல்கலைக்கழகமான இந்தோனேசிய இஸ்லாமிய பல்கலைக்கழகம் யோக்யகர்த்தா சிறப்பு பகுதியில் 1945ல் நிறுவப்பட்டது. முதன்முதலில் நுண்கலைக்காக உருவாக்கப்பட்ட பல்கலைக்கழகமும் இந்தச் சிறப்பு பகுதியிலுள்ளது.
# யோகியாக்கார்த்தா சிறப்புப் பகுதி

## புவி பாரம்பரிய தளங்கள்

இந்தோனேசியாவில் யோக்யகர்த்தா சிறப்புப் பகுதியில் சக்தி மற்றும் இயற்கை வளங்கள் அமைச்சகத்திற்கான புவியியல் முகமை அறிவித்துள்ள ஒன்பது புவி-பாரம்பரிய தளங்களைக் கொண்டுள்ளது.
- காம்பிங்கிலுள்ள இயோசென் சுண்ணாம்புக் கற்கள் (சலேமன் பதிலாட்புலம்)
- பெர்பாவிலுள்ள பில்லோ தலையணை எரிமலைக்குழம்பு (சலேமன் பதிலாட்புலம்)
- சண்டி இஜோ, பிரம்பானானிலுள்ள வரலாற்று காலத்திற்கு முந்தைய எரிமலைப் படிமங்கள் (சலேமன் பதிலாட்புலம்)
- பரங்ட்ரீட்டிஸ் கடற்கரையிலுள்ள மணல் குன்றுகள் (பான்டுல் பதிலாட்புலம்)
- கிலேரிப்பனிலுள்ள கிஸ்கென்டோ குகை மற்றும் முன்னாள் மாங்கனீசு சுரங்க தளம் (குலான்பரோகோ பதிலாட்புலம்)
- ஙலாங்கெரானிலுள்ள வரலாற்று காலத்திற்கு முந்தைய எரிமலை (குனுங்கிடுல் பதிலாட்புலம்)
- வைடியோம்போ சியுங் கடற்கரைகள் (குனுங்கிடுல்)
- கலிங்கலாங்கிலுள்ள பையோடர்பாசி தளம் (குனுங்கிடுல்)
பெர்பாவிலுள்ள குறுகிய டெங்கெங் ஆற்றின் கரையிலிருக்கும் பெரிய கரடுமுரடான கறுப்புப் பாறைகள் தனிச்சிறப்பு வாய்ந்தன.
ஙலாங்கெரானிலுள்ள வரலாற்று காலத்திற்கு முந்தைய எரிமலை ஒரு சுற்றுலா ஈர்ப்புப் பகுதியாக மேம்படுத்தப்பட்டுள்ளது.
# யோகியாக்கார்த்தா சிறப்புப் பகுதி

## நட்றவுப்பகுதிகள்

யோக்யகர்த்தா சிறப்புப் பகுதி பின்வரும் பகுதி / மாநிலங்களுடன் மாகாண அளவில் சகோதர / நட்புறவு கொள்ள ஒப்பந்தம் மேற்கொண்டுள்ளது.
- கியோட்டோ மாவட்டம், யப்பான்
- கலிபோர்னியா, ஐக்கிய அமெரிக்கா
- கியோங்சங்புக் டோ, தென் கொரியா
- டைரோல், ஆஸ்திரியா
# விக்கிப்பீடியா:Statistics/weekly/29-Nov-2015